LOGOTIPO IR STILIAUS KNYGOS SUKŪRIMO PASLAUGŲ PIRKIMO SĄLYGOS
I. BENDROSIOS NUOSTATOS
1. Priėmimo ir integracijos agentūra (toliau – perkančioji organizacija) vykdo logotipo ir stiliaus knygos sukūrimo paslaugų pirkimą (toliau – Pirkimas).
2.  Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97, (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais ir šiomis Pirkimo sąlygomis.
3. Vartojamos pagrindinės sąvokos apibrėžtos Viešųjų pirkimų įstatyme ir Apraše.
4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. Vadovaujantis Aprašo 21.2.1 punktu, vykdomas skelbiamas Pirkimas ir pasiūlymus pateikti kviečiami visi norintys dalyvauti Pirkime.
6. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis.
7. Perkančioji organizacija nėra pridėtinės vertės mokesčio (toliau – PVM) mokėtoja.
8. Bet kokia informacija, Pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis. 
9. Visos pirkimo sąlygos nustatytos pirkimo dokumentuose, kuriuos sudaro:
9.1. skelbimas apie pirkimą;
9.2. pirkimo sąlygos (kartu su priedais);
9.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
9.4. kita CVP IS priemonėmis pateikta informacija.
10. Dalyvio pasiūlymą sudaro CVP IS priemonėmis pateiktų dokumentų ir duomenų visuma:
10.1. užpildytas pasiūlymas, parengtas pagal pirkimo sąlygų 1 priedą. Į kainą turi būti įskaityti visi mokesčiai ir visos dalyvio išlaidos; 
10.2. užpildyta (jeigu reikalaujama) ir pasirašyta techninė specifikacija pagal pirkimo sąlygų 2 priedą;
10.3. jungtinės veiklos sutarties (ar laisvos formos susitarimo) skaitmeninė kopija (jeigu dalyvauja ūkio subjektų grupė); 
10.4. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą pasirašo ne įmonės vadovas, o įgaliotas asmuo);
10.5. kita pirkimo sąlygose prašoma informacija ir (ar) dokumentai.
11. Pirkimo sąlygų priedai:
11.1.  Pasiūlymo forma (1 priedas);
11.2. Techninė specifikacija (2 priedas);
11.3. Sutarties sąlygų projektas (3 priedas).
II. PIRKIMO OBJEKTAS
12. Pirkimo objektas – logotipo ir stiliaus knygos sukūrimo paslaugos. 
13. Pirkimo objekto kodas pagal BVPŽ – 79822500-7.
14. Pirkimas į dalis neskirstomas ir pasiūlymas turi būti pateiktas visai pirkimo apimčiai.
15. Paslaugų atlikimo data – per 3 mėnesius nuo Sutarties pasirašymo dienos.
16. Maksimali planuojamos sudaryti pirkimo sutarties vertė – 27001,15 Eur su PVM.
III. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
17. Tiekėjų pašalinimo pagrindai, kvalifikacijos reikalavimai ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai – nereikalaujami.
18. Aplinkos apsaugos kriterijai yra nurodyti Sutartyje ir bus taikomi Sutarties vykdymo metu.
19. Perkančioji organizacija, norėdama išsiaiškinti, ar tiekėjas yra kompetentingas, patikimas ir pajėgus įvykdyti šio pirkimo sąlygas, nustato tiekėjų kvalifikacijos reikalavimus:
 
	Eil. Nr.
	Kvalifikacijos reikalavimai
	Kvalifikacijos reikalavimus pagrindžiantys dokumentai

	1.
	· Tiekėjas per pastaruosius 3 metus (skaičiuojant nuo pasiūlymų pateikimo termino pabaigos) (arba per laiką nuo tiekėjo įregistravimo dienos, jei tiekėjas vykdė veiklą mažiau nei 3 metus) yra tinkamai įvykdęs bent vieną logotipo ir stiliaus knygos sukūrimo ir gamybos paslaugų sutartį/projektą, kurio vertė ne mažesnė kaip 15 000,00 Eur be PVM.

	· Įvykdytų sutarčių/projektų sąrašas. Jeigu viešai skelbiamos sukurtos stiliaus knygos ir logotipai, pateikiamos internetinės nuorodos. Taip pat pateikiami užsakovų (kuriems buvo suteiktos paslaugos pagal nurodytą sutartį) atsiliepimai ar kiti dokumentai, patvirtinantys tinkamą paslaugų atlikimą. 


	2.
	· Turėti ne mažesnę kaip 3 metų darbo patirtį rinkodaros ir/ar reklamos srityje.
	· Informacija apie ekspertų atitiktį šiems reikalavimams pateikiama ekspertų gyvenimo aprašymuose.

	Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subtiekėjų pasitelkimo sąlygos:
a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.
b) tiekėjas gali remtis kito (-ų) ūkio subjekto (-ų) pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
c) subtiekėją (-us) (subtiekėjo specialistus) tiekėjas gali pasitelkti tuo atveju, jei pats tiekėjas (jo pasitelkiami specialistai) atitinka nustatytą reikalavimą ir jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. Subtiekėjas (-ai) (jo specialistai) privalo atitikti kvalifikacijai nustatytus reikalavimus ir pateikti tai įrodančius duomenis. 



IV. PASIŪLYMŲ RENGIMAS IR PATEIKIMAS
20. Pasiūlymas turi būti pateiktas iki 2025 m. balandžio 15 d. 8.00 val. Pasiūlymas turi būti pateikiamas elektroninėmis priemonėmis naudojant CVP IS. Pasiūlymai, pateikti vokuose popierine forma, nebus priimami ir nebus vertinami. Elektroninėmis priemonėmis pasiūlymus gali teikti tik tiekėjai, kurie yra užsiregistravę CVP IS adresu: https://viesiejipirkimai.lt/epps/home.do
21. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis arba pateikiant skaitmenines dokumentų kopijas (pvz., jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikus dokumentų kopijas, Perkančioji organizacija turi teisę paprašyti tiekėjo, kad jis pristatytų pateiktų dokumentų originalus, jei abejoja dėl pateiktų dokumentų autentiškumo.
22. Galima pateikti tik vieną pasiūlymą. Alternatyvių pasiūlymų pateikti negalima. Tiekėjui pateikus alternatyvų pasiūlymą, alternatyvus (–ūs) pasiūlymas (–ai) bus atmestas (-i).
23. Pasiūlymą sudaro užpildyta pasiūlymo forma (1 priedas), užpildyta (jeigu reikalaujama) ir pasirašyta techninė specifikacija (2 priedas) ir kita Pirkimo sąlygose reikalaujama informacija ir/ar dokumentai. 
24. Pasiūlymas turi būti pateiktas lietuvių kalba. Jei Pirkimo sąlygose prašomi dokumentai yra išduoti kita kalba, turi būti pateiktas vertimas į lietuvių kalbą, jei konkrečiose Pirkimo sąlygose nenurodyta kitaip. Jei Pirkimo sąlygose prašomi dokumentai bus pateikti anglų kalba, bet perkančiajai organizacijai jų turinys bus aiškus ir be vertimo į lietuvių kalbą, perkančioji organizacija pasilieka teisę neprašyti pateikti vertimų į lietuvių kalbą.
25. Teikiant pasiūlymą galima remtis kitų ūkio subjektų pajėgumais, neatsižvelgiant į tai, kokio teisinio pobūdžio ryšiai sieja tiekėją su kitais ūkio subjektais, t. y. galima teikti pasiūlymą jungtinės veiklos pagrindu, pasitelkti subtiekėją (–us) ar remtis kitų ūkio subjektų pajėgumais. Tiekėjas, teikiantis pasiūlymą jungtinės veiklos pagrindu, turi pateikti jungtinės veiklos skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti Pirkimo sutartį, šių įsipareigojimų vertės dalis (procentais), įeinanti į bendrą Pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo nagrinėjimo bei vertinimo metu kylančiais klausimais ir kam teikti su pasiūlymo nagrinėjimu bei įvertinimu susijusią informaciją). Jungtinės veiklos partneriai ir subtiekėjai, jei tokie pasitelkiami, turi būti nurodyti pasiūlymo formoje (1 priedas).
26. Pasiūlymo formoje (1 priedas) pateikiama  bendra pasiūlymo kaina turi būti nurodyta eurais, suapvalinus iki euro šimtųjų dalių (du skaičiai po kablelio). Į kainą turi būti įskaityti visi mokesčiai ir visos tiekėjo išlaidos, būtinos tinkamam sutarties įvykdymui (kelionės, E. sąskaitos pateikimo ir kt.). Pasiūlymo kaina turi būti apskaičiuota taip, kaip nurodyta pasiūlymo formoje (1 priedas). 
27. Pasiūlymas turi galioti ne trumpiau kaip 30 dienų nuo pasiūlymų pateikimo termino pabaigos. Jeigu pasiūlyme nebus nurodytas jo galiojimo laikas, bus laikoma, kad pasiūlymas galioja tiek, kiek nurodyta Pirkimo sąlygose. Perkančioji organizacija, prireikus, gali prašyti pratęsti pasiūlymo galiojimo terminą.
28. Pasiūlymo formoje (1 priedas) turi būti nurodyta, kokia pasiūlyme pateikta informacija yra konfidenciali. Nenurodžius konfidencialios informacijos bus laikoma, kad konfidencialios informacijos pasiūlyme nėra. Perkančioji organizacija gali kreiptis į tiekėją su prašymu pagrįsti informacijos konfidencialumą.
29. Pasiūlymas turi būti pasirašytas tiekėjo arba jo įgalioto asmens (jei pasiūlymą pasirašo įgaliotas asmuo, kartu su pasiūlymu turi būti pateiktas įgaliojimas ar kitas dokumentas, įrodantis įgalioto asmens teisę pateikti pasiūlymą) arba pasirašytas saugiu elektroniniu parašu.
30. Tiekėjas gali pakeisti ar atšaukti pateiktą pasiūlymą iki pasiūlymo galutinio pateikimo termino dienos, valandos ir minutės (Lietuvos Respublikos laiku). Naujas pasiūlymas dėl pateikto pasiūlymo keitimo pateikiamas bendra tvarka.
V. PASIŪLYMŲ ŠIFRAVIMAS
31. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
31.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
31.2. iki susipažinimo su pasiūlymais procedūros pradžios CVP IS susirašinėjimo priemonėmis pateikti slaptažodį,  su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
32. Tiekėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
[bookmark: _Toc466549116]VI. SUSIPAŽINIMO SU PASIŪLYMAIS IR DERYBŲ PROCEDŪROS
33. Susipažinimo su pasiūlymais procedūra įvyks Priėmimo ir integracijos agentūroje, Karaliaus Mindaugo g. 18, Rukla, Jonavos r.
34. Kadangi pasiūlymai teikiami tik elektroninėmis priemonėmis, susipažinimo su pasiūlymais procedūroje tiekėjai nedalyvauja ir Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.
35. Perkančioji organizacija atlieka pirminių pasiūlymų nagrinėjimo, vertinimo ir palyginimo procedūras, kuriose tiekėjai ar jų atstovai nedalyvauja.
36. Derybų procedūra bus vykdoma tik jei visų tiekėjų pasiūlymų kainos bus per didelės. Derybų procedūra bus vykdoma patikrinus tiekėjų pateiktus pasiūlymus. Į derybų procedūrą bus kviečiami tiekėjai, kurių  pasiūlymai atitiks konkurso sąlygų reikalavimus.
37. Derybų procedūra:
37.1.  Viešojo pirkimo organizatoriaus sprendimu CVP IS priemonėmis bus siunčiamas derybinis pasiūlymas teikėjui ir nustatomas tikslus atsakymo pateikimo terminas. Tiekėjas turės pateikti atsakymą perkančiajai organizacijai, siųsdamas pranešimą CVP IS priemonėmis. Perkančioji organizacija prašymus/kvietimus derėtis turi teisę pateikti vieną ar daugiau kartų, siekdama geriausio derybų rezultato.
37.2. Derybų metu turi būti laikomasi šių reikalavimų: 
37.2.1. Tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
37.2.2. Visiems tiekėjams turi būti taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
37.2.3. Negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos;
37.2.4. Informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai;
37.2.5. Tiekėjo, nesudalyvavusio derybų procedūroje, pasiūlymas atmetamas;
37.2.6. Po derybų procedūros tiekėjai turės pateikti galutinius pasiūlymus (pasiūlymo formą);
37.2.7.  CVP IS susirašinėjimo priemonėmis pagal derybų procedūros metu suderėtą kainą (jeigu pasiūlymo formos tiekėjas bus nepateikęs siųsdamas atsakymą į derybinį pasiūlymą). 
38. Jeigu dalyvių pasiūlymų kainos nėra per didelės, derybų procedūra nebus vykdoma.
VIII.	PIRKIMO SĄLYGŲ PAAIŠKINIMAS IR PATIKSLINIMAS
39. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
40. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 kalendorinėms dienoms iki pasiūlymų pateikimo termino pabaigos.
41. 	Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo sąlygas.
42. Atsakydama į kiekvieną tiekėjo  pateiktą prašymą paaiškinti pirkimo sąlygas, arba aiškindama, tikslindama pirkimo sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams. Perkančioji organizacija, paaiškindama ar patikslindama pirkimo dokumentus užtikrina tiekėjų anonimiškumą, t. y. kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
IX. PASIŪLYMŲ NAGRINĖJIMAS IR VERTINIMAS
43. Perkančioji organizacija, nagrinėdama pasiūlymus, taip pat vertina, ar pasiūlymas atitinka:
43.1. skelbimą apie pirkimą;
43.2. šiuose pirkimo dokumentuose nustatytus reikalavimus (t. y., ar pateiktas tiekėjo įgaliojimas, jungtinės veiklos sutartis ar kiti pirkimo dokumentuose reikalaujami dokumentai ar duomenys ir kt.);
43.3. techninėje specifikacijoje ar kituose pirkimo dokumentų prieduose nustatytus pirkimo objektui keliamus reikalavimus.
44. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ir (ar) duomenų trūksta, Perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ir (ar) duomenis patikslinti, papildyti arba paaiškinti per nustatytą protingą terminą. 
45. Šiame pasiūlymų nagrinėjimo etape Perkančioji organizacija gali prašyti patikslinti, papildyti, paaiškinti ar prašyti pateikti naujus tik šiuos dokumentus ir (ar) duomenis: tiekėjo įgaliojimą asmeniui pasirašyti pasiūlymą, jungtinės veiklos sutartį, taip pat kitus dokumentus, kurie nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina ar kokybe.
46. Perkančioji organizacija, prašydama dalyvių patikslinti, papildyti arba paaiškinti savo pasiūlymus, negali prašyti, siūlyti arba leisti pakeisti pasiūlymo esmės – pakeisti kainą ir (ar) kokybės parametrus ir (ar) padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų pirkimo dokumentų reikalavimus atitinkančiu pasiūlymu.
47. Perkančioji organizacija, nagrinėdama galutinius pasiūlymus (gautus po derybų, jei tiekėjai buvo kviečiami į derybas), taip pat vertina, ar pasiūlyta galutinė kaina:
47.1. nėra per didelė ir Perkančiajai organizacijai nepriimtina. Laikoma, kad pasiūlyta galutinė kaina yra per didelė ir Perkančiajai organizacijai nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš pradedant pirkimo procedūrą.
47.2. nėra neįprastai maža. Pasiūlyta galutinė kaina visais atvejais yra laikomos neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
48. Jei Perkančioji organizacija nustato, kad pasiūlyta galutinė kaina yra per didelė ir Perkančiajai organizacijai nepriimtina, Perkančioji organizacija tokį pasiūlymą atmeta.
49. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
50. Jeigu Perkančioji organizacija nustato, kad pasiūlyta galutinė kaina yra neįprastai maža, ji CVP IS priemonėmis kreipiasi į tokią kainą pasiūliusį dalyvį ir prašo pateikti, jos manymu, reikalingas pasiūlymo detales, įskaitant kainos sudedamąsias dalis ir skaičiavimus.
51. Jei Perkančioji organizacija nustato, kad neįprastai maža kaina pasiūlyta dėl to, kad dalyvis yra gavęs valstybės pagalbą, ji CVP IS priemonėmis kreipiasi į dalyvį, jog šis per nustatytą protingą terminą įrodytų, kad valstybės pagalba buvo suteikta teisėtai.
52. Jeigu Perkančioji organizacija, pasiūlymų vertinimo metu randa pasiūlyme nurodytos kainos apskaičiavimo klaidų, ji prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau negali atsisakyti kainos sudedamųjų dalių arba papildyti kainą naujomis dalimis.
53. Perkančioji organizacija nevertina viso tiekėjo pasiūlymo, jeigu patikrinusi jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.
X. PASIŪLYMŲ ATMETIMO PAGRINDAI
54. Perkančioji organizacija atmeta pasiūlymą, jeigu:
54.1. pasiūlymas neatitinka pirkimo dokumentuose nustatytų reikalavimų (pirkimo objektas neatitinka techninės specifikacijos ar kitų reikalavimų, pasiūlymas pateiktas ne Perkančiosios organizacijos nurodytomis elektroninėmis priemonėmis; pasiūlymas nepasirašytas elektroniniu parašu, jeigu to buvo reikalaujama ir pan.);
54.2. dalyvis neatitinka nustatytų tiekėjų kvalifikacijos reikalavimų;
54.3. dalyvis neatitinka nustatytų tiekėjų kokybės vadybos sistemos ir (arba) aplinkos apsaugos vadybos sistemos standartų kvalifikacijos arba nustatytų žaliųjų kriterijų;
54.4. dalyvis per nustatytą protingą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento, kvalifikacijos dokumentų;
54.5. dalyvis per nurodytą terminą neištaisė aritmetinių klaidų ir (ar) nepaaiškino pasiūlymo, nekeičiant jo esmės;
54.6. galutinė pasiūlymo kaina buvo per didelė ir Perkančiajai organizacijai nepriimtina;
54.7. dalyvis nepateikė tinkamų neįprastai mažos kainos pagrįstumo įrodymų;
54.8. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose;
54.9. dalyvis, nustačius, jog neįprastai maža kaina pasiūlyta dėl to, kad jis yra gavęs valstybės pagalbą, negali per protingą nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, Perkančioji organizacija apie tai praneša Europos Komisijai.
55. Perkančioji organizacija, atmetusi dalyvio pasiūlymą šiame skyriuje numatytais pagrindais, praneša dalyviui apie pasiūlymo atmetimą.
XI. PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS
56. Išrenkamas ekonomiškai naudingiausias pasiūlymas pagal mažiausios kainos kriterijų.
57. Perkančioji organizacija, išnagrinėjusi ir patikrinusi, ar ekonomiškai naudingiausią pasiūlymą pateikęs dalyvis atitinka kvalifikacijos reikalavimus bei keliamus kokybės ir aplinkos apsaugos standartus, nustato pasiūlymų eilę, laimėjusį pasiūlymą ir tikslų sutarties sudarymo atidėjimo terminą (jei taikomas).
58. Pasiūlymai šioje eilėje surašomi ekonominio naudingumo mažėjimo tvarka. Pasiūlymų eilė nenustatoma, jei buvo gautas tik vienas pasiūlymas. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
59. Perkančioji organizacija suinteresuotiems dalyviams nedelsiant (ne vėliau kaip per 5 (penkias) darbo dienas) CVP IS susirašinėjimo priemonėmis pateikia informacijos, apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų sutarties sudarymo atidėjimo terminą (jei taikomas).
60. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties arba pradėti pirkimą iš naujo.
61. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties arba pradėti pirkimą iš naujo.
XII. GINČŲ NAGRINĖJIMAS
62. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo VII skyriuje.
XIII. PIRKIMO SUTARTIES SUDARYMAS
63. Dalyvio pasiūlymą pripažinus laimėjusiu, dalyvis raštu (pranešimą siunčiant CVPIS priemonėmis) kviečiamas sudaryti Pirkimo sutartį ir jam nurodomas laikas iki kada reikia pasirašyti sutartį.
64. Laimėjęs dalyvis privalo pasirašyti Pirkimo sutartį per perkančiosios organizacijos nurodytą terminą. Jeigu dalyvis, kurio pasiūlymas pripažintas laimėjusiu, pranešimu raštu atsisako sudaryti Pirkimo sutartį arba dalyvis iki perkančiosios organizacijos nurodyto laiko neatvyksta sudaryti Pirkimo sutarties, arba atsisako sudaryti Pirkimo sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju perkančioji organizacija gali siūlyti sudaryti Pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti Pirkimo sutartį.
65. Su Pirkimo laimėtoju sudaroma Pirkimo sutartis turi atitikti dalyvio pasiūlymą ir šias Pirkimo sąlygas.
66. Pirkimo sutarties sudarymo atidėjimo terminas netaikomas.
67. Siūlomos pasirašyti sutarties sąlygos pateikiamos sutarties projekte (3 priedas). 

1 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Priėmimo ir integracijos agentūrai

PASIŪLYMAS
DĖL LOGOTIPO IR STILIAUS KNYGOS SUKŪRIMO PASLAUGŲ

____________ Nr.______
(Data)
(Vieta)
	Tiekėjo pavadinimas ir juridinio asmens kodas /Jeigu dalyvauja ūkio subjektų grupė, surašomi visi dalyvių pavadinimai ir kodai/
	


	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	


	Asmens, atsakingo už pasiūlymo pateikimą, vardas, pavardė, pareigos
	

	Telefono numeris
	

	Fakso numeris
	

	El. pašto adresas
	



Pastaba. Pildoma, jei tiekėjas ketina pasitelkti subtiekėją (-us), arba gali būti ištrinama:
	Subtiekėjo (-ų) pavadinimas (-ai) ir kodas (-ai)
	

	Subtiekėjo (-ų) adresas (-ai) 
	

	Įsipareigojimai, kuriems ketinama pasitelkti subtiekėją (-us) ir jų vertės nuo bendros pasiūlymo kainos dalis (procentais)
	



1. Pateikdami pasiūlymą, sutinkame su visomis pirkimo sąlygomis ir patvirtiname, kad pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
2. Mūsų siūloma kaina:

	
	Paslaugos
	Kiekis vnt.
	Kaina, Eur (be PVM)

	1.
	2.
	3.
	4.

	1.
	 Logotipo ir stiliaus knygos sukūrimo paslaugos 
	1 vnt.
	

	PVM
	

	Viso su PVM
	



*Tais atvejais, kai pagal galiojančius teisės aktus tiekėjui nereikia mokėti PVM, jis lentelės skilčių dėl PVM nepildo ir nurodo priežastis, dėl kurių PVM nemokamas: (įrašyti)


3. Patvirtiname, kad mūsų siūlomos paslaugos visiškai atitinka Pirkimo sąlygose nustatytus reikalavimus. 
4. Patvirtiname, kad teismas nėra paskyręs baudžiamojo poveikio priemonės pagal VPĮ 46 straipsnio 21 dalį - uždraudimo juridiniam asmeniui dalyvauti viešuosiuose pirkimuose.

5. Pasiūlymas galioja iki (turi galioti ne trumpiau kaip 30 dienų nuo pasiūlymų pateikimo termino pabaigos: (nurodyti).

6. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



	           7. Ši pasiūlyme nurodyta informacija yra konfidenciali*: 
	Eil.Nr.
	Dokumento, kuriame nurodyta konfidenciali informacija, pavadinimas 
	Dokumento puslapis (-iai), kuriuose nurodyta konfidenciali informacija

	
	
	

	
	
	





*Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Atkreipiame dėmesį, kad, vadovaujantis Viešųjų pirkimų įstatymo 86 str. 9 dalimi, Perkančioji organizacija laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje, todėl prašome aiškiai nurodyti, kurios pasiūlymo dalys yra konfidencialios
	

	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	

	2 priedas

	Techninė specifikacija



PRIĖMIMO IR INTEGRACIJOS AGENTŪROS LOGOTIPO 
IR STILIAUS KNYGOS SUKŪRIMO PASLAUGŲ TECHNINĖ SPECIFIKACIJA


I. ĮVADINĖ INFORMACIJA
1. Pirkimo objektas: Priėmimo ir integracijos agentūros  (toliau – Agentūra) logotipo ir stiliaus knygos sukūrimo paslaugos. 
2. Tikslas: sukurti Agentūros logotipą ir stiliaus knygą.
3. Reikalavimai paslaugos atlikimui: 
3.1. Sukurti Agentūros firminį stilių, kuris yra paremtas duomenimis apie Agentūros tikslines auditorijas. Kuriant firminį stilių yra svarbu perduoti tikslią ir aiškią žinutę tikslinėms auditorijoms. Žinutę, kuri atspindi Agentūros veiklą, misiją, viziją, perteikia vertybes ir kuria pasitikėjimą. Reikalavimai, kuriant stilių:
3.1.1. Išanalizuoti Agentūros veiklą;
3.1.2. Atlikti tikslinės auditorijos analizę;
3.1.3. Sugeneruoti dizaino idėjas atitinkančias lūkesčius;
3.1.4. Realizuoti logotipo ir firminio stiliaus kūrimą.
3.2. Turi būti pasiūlyti atrinkti šriftai, spalvos ir simbolika, kuri geriausiai reprezentuos Agentūrą bei suteiks galimybę išsiskirti iš kitų panašią veiklą vykdančių institucijų. 
3.3. Firminio stiliaus vientisumas – užtikrinti, kad sukurtas stilius butų vientisas ir pritaikomas visose viešinimo, reklamos, socialinių tinklų reklaminėse, viešinimo kampanijose, taip pat tiktų vidinėms Agentūros veikloms, komunikacijai. 
3.4. Užtikrinti logotipo, sukurtos stiliaus knygos ir jos elementų atitiktį Europos Prieinamumo Aktui,  Lietuvos Respublikos gaminių ir paslaugų prieinamumo reikalavimų įstatymui bei Lietuvos Respublikos visuomenės informavimo įstatymui.  
3.5. Stiliaus knyga – vizualinės komunikacijos instrukcijos. Tai taisyklių ir pavyzdžių visuma apie firminį stilių ir jo naudojimą. Ji apima:
3.5.1. Logotipo naudojimo taisykles;
3.5.2. Identifikacines spalvas;
3.5.3. Firminius šriftus;
3.5.4. Firminius suvenyrus;
3.5.5. Rekomendacijas.







II. PERKAMŲ PASLAUGŲ DETALIZAVIMAS

4. Logotipas ir stiliaus knygos apimtis
	Užduoties
pavadinimas
	Detalus aprašymas
	Forma, kuria Tiekėjas turi pateikti darbą

	4.1. Priėmimo ir integracijos agentūros logotipas
	· Sukurti Priėmimo ir integracijos agentūros logotipą lietuvių ir anglų kalbomis;
· Sukurti 2 logotipo spalvų versijas: a) spalvotas, b) juodas-baltas;
· Skirtingos grafinio simbolio ir teksto komponavimo variacijos (vertikalus variantas su tekstais apačioje ir horizontalus variantas su tekstu šone) lietuvių ir anglų kalbomis;
· Grafinio elemento variantas be tekstų;
· Parinkti giminingas prie logotipo derančias spalvas, kurias būtų galima naudoti, kuriant kitus dizaino maketus (spalvinę gamą). Nurodyti giminingų spalvų kodus;
· Paruošti logotipo naudojimo informaciją (logotipo apsaugos zonos, tinkamas ir netinkamas naudojimas, minimalus logotipo dydis, spalvoto ir nespalvoto logotipo naudojimas ir t.t.);
· Logotipo naudojimas nuotraukos fone.
	· Logotipą pritaikyti ir pateikti visais formatais PNG, JPG, PDF, CDR ir kt. spaustuvėms reikalingais formatais;
· Atskiri PNG paveikslėliai be fono kiekvienai variacijai;
· Surašyti logotipe naudojamas spalvas įvairiais kodais (RGB, CMYK, Pantone, HEX, RAL, kt.);
· Atskiri vektorinės grafikos AI arba PDF dokumentai kiekvienai variacijai.


	4.2. Logotipo legenda
	Kartu su logotipu pateikiama siūlomo logotipo logika, pagrindimas, jo legenda – trumpa kūrybinė istorija apie logotipo kilmę ir prasmę.
	· Išsami informacija ir vizualinės gairės pateiktos stiliaus knygoje.

	4.3. Agentūros šūkis

	Šūkio komponavimo su logotipu pavyzdžiai lietuvių ir anglų kalbomis. 
	· Vizualinės gairės pateiktos stiliaus knygoje; 
· Atskiri PNG paveikslėliai be fono kiekvienai variacijai;
· Spaudai paruoštas PDF formato maketas ir redaguojamas vektorinis failas (pvz. AI).

	4.4. Šriftas 

	· Išorinei komunikacijai: 
a) šriftas naudojamas trumpoms antraštėms; 
b) šriftas naudojamas ilgiems tekstams, taip pat antraštėms, kai jos ilgesnės ar norisi jų „lengvesnių“ akcentuojamiems dalykams; 
c) oficialiems dokumentams pvz., diplomuose, kvietimuose, padėkose ir pan.
· Šriftas vidinei komunikacijai: 
a) prezentacijose, „Word“ dokumentuose ir pan.; 
b) antraštėms; 
c) ilgiems tekstams; 
d) akcentams, svarbiai informacijai išryškinti. 
	· Vizualinės gairės, šriftų pavadinimai pateikti stiliaus knygoje. 


	4.5. Šiuolaikiškas, neapkrautas prezentacijos šablonas lietuvių ir anglų kalbomis

	· Pradžios skaidrė;
· Turinys;
· Skyriaus skaidrė;
· Skaidrė, kurioje tilptų daug teksto;
· Skaidrė, kurioje 60 % vizualas, 40 % tekstas;
· Skaidrė, skirta infografikų, diagramų, lentelių pateikimui;
· Skaidrė su viena nuotrauka, kurią galima keisti;
· Pabaigos skaidrė;
· Skaidrių ikonų rinkiniai;
· Spalviniai diagramų pavyzdžiai;
· Keletas įvaizdinių paveikslų - skaidrėse fone;
· Kitos Tiekėjo siūlomos skaidrės.
	· Vizualinės gairės stiliaus knygoje.
· PowerPoint programos šablonas su skaidrių ruošiniais (formatas 16:9, lietuvių ir anglų kalbomis).
· Iliustracijų, ikonų rastiniai (JPG, PNG) failai ir vektoriniai failai (AI, PDF) atviro standarto formatai. 

	4.6. Elektroninio pašto aplinka (el. laiško parašas)

	· Vizualinės gairės, kaip turi atrodyti kontaktinė informacija su logotipu, socialinių tinklų ikonų išdėstymas. Nurodytas pagrindinio teksto (laiško) šriftas;
· (2 šablonai: lietuvių ir anglų k.).
	· Vizualinės gairės stiliaus knygoje.
· Suformatuotas el. laiško parašo variantas, skirtas naudoti Outlook programoje.

	4.7. Vaizdo
pokalbių programų
užsklandos
	Ne mažiau kaip 2 variantai su logotipu lietuvių ir anglų kalbomis.
	· JPG paveikslėlio formatas, pritaikytas Teams ir Zoom programoms.
· Po dvi variacijas lietuvių ir anglų kalbomis, iš viso 4 skirtingi paveikslėliai.

	4.8. Darbo skelbimų šablonai
	Darbo skelbimo šablonas, apimantis:
· Viršutinę juostą (header);
· Apatinę juostą (footer);
· Likusią erdvę laisvam tekstui;
· Detalę, kuri nesunkiai galėtų keistis pritaikant pagal ieškomą specialybę.
	· Vizualinės gairės stiliaus knygoje.
· Word programos šablonas su vizualiniais elementais.
· Redaguojamas vektorinis failas (pvz. AI).

	4.9. Pranešimų spaudai ruošinys
	Dizainas turėtų apimti viršutinę (header) ir apatinę (footer) juostą.
	· Vizualinės gairės stiliaus knygoje.
· Word programos šablonas.

	4.10. Padėka 

	Padėkos ir sveikinimo (pavyzdžiui, gimtadienio, darbo bendrovėje jubiliejaus proga, pasiekimų projekte proga) šablonai.
	· Vizualinės gairės stiliaus knygoje.
· Word programos šablonas.

	4.11. Grafiniai paveikslėliai Facebook ir kt. soc. komunikacijai
	· Facebook renginių užsklandos;
· Facebook įrašas (turinio vieneto grafinio apipavidalinimo gairės (nuotraukos ir antraštės komponavimas), Facebook įrašo grafinio maketo pasiūlymai;
· Facebook istorijos maketas;
· Facebook nuotraukų albumo apipavidalinimas;
· Sveikinimas su minima diena (soc. tinkluose); 
· Mėnesio rubrika (soc. tinkluose). 
· Facebook, Youtube, Linkedin paskyrų tituliniai paveikslėliai (angl. cover pictures) su logotipu, šūkiu ir kitais Tiekėjo siūlomais grafiniais elementais.
	· Vizualinės gairės stiliaus knygoje.
· Pateikiamas kiekvieno elemento PNG formatas, tinkamas
Facebook, Linkedin
ir Youtube socialinių
tinklų paskyroms.
· Kiekvieno elemento redaguojami vektoriniai failai (pvz. AI).



	4.12. Oficialių dokumentų ir spaudinių maketai
	· Kvietimai;
· Darbuotojų vizitinės kortelės (lietuvių, anglų kalbomis); 
· Darbuotojo pažymėjimas - identifikacinė kortelė (lietuvių, anglų kalbomis);
· Darbuotojo identifikacinės kortelės juostelė pvz.,  http://saulesdukros.lt/Identifikatoriai-juosteles-vardinems-kortelems?product_id=2118 
· Plakato ruošinys;
· Informacinės skrajutės ruošinys;
· Reprezentacinės Agentūros vėliavos (burės ir įprastos formos);
· Fotosienelė (spaudos sienelė).
	· Vizualinės gairės kiekvieno elemento pateiktos stiliaus knygoje.
· Spaudai paruoštas PDF formato maketas ir redaguojamas vektorinis failas (pvz. AI).

	4.13. Blankas su įstaigos logotipu ir Lietuvos valstybės herbu
	Firminio blanko šablonas. Dizainas turėtų apimti viršutinę (angl. header) ir apatinę (angl. footer) juostas.
	· Vizualinės gairės stiliaus knygoje.
· Word programos šablonas.

	4.14. Reklaminis roll-up stendas

	Stendo maketai lietuvių ir anglų kalbomis su logotipu, šūkiu. Gali būti ir kiti Tiekėjo siūlomi grafiniai
elementai.
	· Vizualinės gairės stiliaus knygoje.
· Spaudai paruoštas PDF formato maketas ir redaguojamas vektorinis failas (pvz. AI).

	4.15. Suvenyrų maketai

	· Keramikiniai puodeliai;
· Gertuvės;
· Marškinėliai;
· Džemperiai;
· Rašikliai;
· Popieriniai maišeliai 2 dydžių: a) 180x80x225 mm; b) 240x100x320 mm.
· Medžiaginiai maišeliai.
	· Vizualinės gairės stiliaus knygoje.
· Spaudai paruošti kiekvieno elemento PDF formato maketai ir redaguojamas vektorinis failas (pvz. AI).

	4.16. Rekomenduotina fotografijos stilistika

	
	· Vizualinės gairės stiliaus knygoje.


	4.17. Prekės ženklo
stiliaus knyga
	Stiliaus knygoje turi būti pateikta:
· Logotipo naudojimo ir komponavimo taisyklės (minimalus dydis, proporcijos, naudojimas ant skirtingų fonų, draudžiami naudojimo variantai);
· Šūkio naudojimo taisyklės, komponavimas kartu su logotipu;
· Spalvų deriniai ir jų naudojimo taisyklės;
· Šriftai ir jo naudojimo taisyklės;
· Pirkėjo automobilių ženklinimo dizainas su logotipu ir šūkiu;
· Reklaminių maketų, bukletų komponavimo rekomendacijos ir variacijos;
· Aukščiau šioje lentelėje išvardintų priemonių naudojimo vizualinės gairės, pateiktos stiliaus knygoje.
	· Skaitmeninė interaktyvi internetinio puslapio forma arba PDF formatu pateikta stiliaus knyga.
· Atskirų stiliaus knygoje pateiktų elementų rastriniai (JPG, PNG) failai ir vektoriniai failai (AI, PDF), atviro standarto formatai.



III. PASLAUGŲ TEIKIMO TVARKA

5. Paslaugų suteikimo tvarka, terminas ir vieta:
5.1. Tiekėjas per pirmas 2 (dvi) savaites nuo sutarties pasirašymo su Perkančiąja organizacija susiderina sutarties įgyvendinimo planą ir grafiką.
5.2. Paslaugos turi būti suteiktos per 3 (tris) mėnesius nuo Sutarties pasirašymo dienos.
5.3. Tiekėjas, prieš pradėdamas kurti prekės ženklo koncepciją, turi organizuoti ne mažiau kaip du pasitarimus (gyvai arba nuotoliu, iki 2 val.) su Priėmimo ir integracijos agentūros atstovais, išsigrynindamas prekės ženklo idėjas (kūrybinės sesijos), aptardamas galimus grafinio ženklo variantus. Pirmas pasitarimas turi įvykti ne vėliau nei per 2 (dvi) savaites nuo sutarties pasirašymo dienos. 
5.4. Tiekėjas privalo pateikti ne mažiau 3 (trijų) pradinių logotipo koncepcijos pasiūlymų. Agentūra iš pateiktų logotipo variantų pasirenka priimtiniausią ir per 5 (penkias) darbo dienas informuoja Tiekėją apie savo pasirinkimą. Esant nepriimtiniems variantams, Agentūra išsako savo pastabas, pasiūlymus, o Tiekėjas derina variantus su Agentūra, koreguoja juos, atsižvelgdamas į gautas pastabas, pagal ką sukuria galutinį logotipo variantą.
5.5. Logotipas turi būti parengtas ir pateiktas Agentūrai per 3 (tris) savaites nuo galutinės versijos suderinimo, bet ne vėliau nei sutarties vykdymo laikotarpiu.
5.6. Pasirinktos krypties sukurtos vizualinio identiteto priemonės ir stiliaus knyga tvirtinimui pristatoma gyvai arba nuotoliu. Per 5 (penkias) darbo dienas po pristatymo Pirkėjas gali raštu pateikti Tiekėjui argumentuotas pastabas dėl jų. Tiekėjas turi suderinti su Pirkėju protingą terminą, per kurį atliks aktualias pataisas, arba raštu pateikti argumentuotą atsisakymą jas priimti.
5.7. Tiekėjas pateikia Pirkėjui tvirtinimui galutinę elektroninę stiliaus knygą PDF formatu. Taip pat atiduoda ir galutinį dokumentą word formatu su visais stiliaus knygos elementais. 
5.8. Pirkėjas turi raštiškai patvirtinti stiliaus knygą.
5.9. Patvirtintą stiliaus knygą Tiekėjas pateikia Pirkėjui per 5 (penkias) darbo dienas po patvirtinimo skaitmeniniu formatu (skaitmenine interaktyvia internetinio puslapio forma arba PDF formatu) kartu su visų jame esančių aprašytų objektų rastriniais ir vektoriniais failais bei kitais grafiniais darbiniais formatais.
6. Tiekėjas turi užtikrinti, kad nebūtų sukurtas panašus į jau egzistuojantį vizualinis identitetas ir būtų išvengta asociacijų su kita konkrečia veikla/produktu/paslauga/preke/įstaiga.
7. Tiekėjo pateikiami galutinis logotipas ir stiliaus knygos elementai negali būti sugeneruoti naudojant dirbtinį intelektą.
8. Stiliaus knygoje visi elementai turi būti pateikti su detaliomis techninėmis specifikacijomis ir reikalingais brėžiniais, užtikrinančiais, kad visi knygoje pateikti elementai gali būti įsigyjami ar pagaminami Lietuvos rinkoje esančių įmonių.  
9. Tiekėjas siūlydamas prekės ženklo identiteto kryptis turi nurodyti šrifto licencijas ir jų metinius mokesčius, jei siūlomas šriftas retas ir Pirkėjas neturės įsigijęs tokios šrifto licencijos.
10. Sukurtas logotipas ir jo elementai turi būti užregistruoti Valstybiniame patentų biure ir Lietuvos Respublikos prekių ženklų registre (užtikrinant, kad tai būtų Agentūros nuosavybė) iki paslaugų priėmimo-perdavimo akto pasirašymo datos. Autorių teisės į prekės ženklą ir jo elementus turi būti perduodamos Agentūrai, jeigu registraciją Valstybiniame patentų biure registruoja Paslaugų teikėjas.
11. Tiekėjas turi užtikrinti nenutrūkstamą ir konstruktyvų sutarties vykdymą, atitinkantį visus teisės aktus, efektyvų paslaugų įgyvendinimą laiku, sutartais terminais, esant klausimams ar iškylant nenumatytiems atvejams, pateikti geriausius sprendimus, ir aktyviai bendradarbiauti su Pirkėjo paskirtais darbuotojais: surengti pasitarimus, jei iškyla poreikis, kūrybines dirbtuves, teikti tarpinius rezultatus, išvystyti vizualinio identiteto priemones, kartu su Pirkėju siekti kokybiško galutinio rezultato. 
12. Tiekėjo teikiamos paslaugos turi būti kokybiškos ir profesionalios, atitinkančios geriausius visuotinai pripažįstamus profesinius, techninius standartus ir praktiką, bei suteiktos panaudojant visus reikiamus įgūdžius ir žinias.
13. Tiekėjas privalo operatyviai informuoti Perkančiąją organizaciją apie įvykius/faktus, turinčius ar galinčius turėti įtakos teikiamų Paslaugų kokybei ir tartis dėl tolimesnių veiksmų.

LOGOTIPO IR STILIAUS KNYGOS SUKŪRIMO PASLAUGŲ SUTARTIS NR. 
2025 m.  ______ mėn. _____ d. 
Vilnius

Priėmimo ir integracijos agentūra, atstovaujama direktoriaus Gedimino Pociaus, veikiančio pagal įstaigos nuostatus (toliau – Užsakovas), ir ________________________________, atstovaujama (-as) ______________________, veikiančio (-ios) pagal                                                   (toliau – Paslaugų teikėjas), toliau kartu šioje paslaugų viešojo pirkimo – pardavimo sutartyje vadinami Šalimis, o kiekvienas atskirai – Šalimi, vadovaudamiesi viešojo pirkimo [„Pavadinimas“] [Pirkimo Nr.                  ] dokumentais ir Paslaugų teikėjo pasiūlymu, sudarė šią paslaugų viešojo pirkimo – pardavimo sutartį, toliau vadinamą Sutartimi, ir susitarė dėl toliau išvardintų sąlygų.
1. Sutarties objektas
0. Paslaugų teikėjas šia Sutartimi įsipareigoja suteikti logotipo ir stiliaus knygos sukūrimo paslaugas (toliau– Paslaugos), o Užsakovas įsipareigoja priimti tinkamai ir laiku suteiktas Paslaugas bei apmokėti už jas Paslaugų teikėjui Sutartyje nustatytomis sąlygomis ir tvarka.
0. Paslaugų atlikimo data – per 3 mėnesius nuo sutarties pasirašymo dienos.
0. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė, pereinanti Užsakovui nuo Paslaugų perdavimo–priėmimo akto pasirašymo be jokių apribojimų, kurią Užsakovas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims, jei Sutartyje nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.
0. Paslaugų teikėjas įsipareigoja atlyginti nuostolius Užsakovui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Užsakovo kaltės.
0. Paslaugų teikėjas neturi teisės be išankstinio rašytinio Užsakovo sutikimo naudoti Užsakovo simbolių, pavadinimo ir ženklo reklamoje, rinkodaroje, taip pat naudotis Užsakovo sukurtais intelektiniais veiklos rezultatais. Pažeidus reikalavimą, Paslaugų teikėjui taikoma 1 (vieno) procento bauda nuo Sutarties kainos be PVM.
0. Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).
2. Paslaugų teikėjo teisės ir pareigos
2.1. Paslaugų teikėjas įsipareigoja: 
2.1.1. tinkamai ir laiku įvykdyti Sutartyje  nurodytus įsipareigojimus;
2.1.2. teikti Paslaugas profesionaliai, apdairiai, kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
2.1.3. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Užsakovui įsipareigoja, kad pirkimo sutartį vykdys tik tokią teisę turintys asmenys;
2.1.4. bendradarbiauti su Užsakovu per visą Sutarties vykdymo laikotarpį, su Užsakovu derinti visus su Paslaugomis susijusius klausimus, atsižvelgti į Užsakovo teikiamas pastabas ir pasiūlymus, nedelsiant ištaisyti Užsakovo pastebėtus Paslaugų trūkumus;
2.1.5. nedelsiant informuoti Užsakovą apie bet kokias kliūtis, trukdančias vykdyti Sutartį, bei imtis visų įmanomų priemonių toms kliūtims pašalinti; 
2.1.6. paskirti atsakingą (-us) asmenį (-is), kuris (-ie) rūpintųsi sklandžiu Paslaugų teikimu, operatyviai spręstų visas iškilusias problemas;
2.1.7. užtikrinti Užsakovo pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos teisės aktus. Nenaudoti jokios gautos informacijos trečiosios šalies interesais ir užtikrinti, kad šių įsipareigojimų laikytųsi jo ekspertai (darbuotojai) bei Paslaugų teikimui pasitelkti tretieji asmenys. Teisės aktų reikalaujamo privalomo informacijos atskleidimo atveju Paslaugų teikėjas turi nedelsiant pranešti apie tai Užsakovui;
2.2. Paslaugų teikėjo teisės:
2.2.1. gauti iš Užsakovo visą informaciją, būtiną Paslaugoms teikti, jei tokios pateikimas nedraudžiamas galiojančių Lietuvos Respublikos teisės aktų;
2.2.2. gauti apmokėjimą už laiku ir tinkamai suteiktas Paslaugas Sutartyje numatytais terminais ir tvarka;
2.3. Paslaugų teikėjas turi ir kitas šioje Sutartyje numatytas teises bei pareigas.
3. Užsakovo teisės ir pareigos
3.1. Užsakovas įsipareigoja:
3.1.1. suteikti Paslaugų teikėjui visą turimą informaciją, būtiną Paslaugoms suteikti, jei tokios informacijos pateikimas nedraudžiamas galiojančių Lietuvos Respublikos teisės aktų. Atlikti visus kitus veiksmus, reikalingus tam, kad Paslaugų teikėjas galėtų tinkamai suteikti Paslaugas, bei užtikrinti, kad visa suteikta informacija yra teisinga, tiksli ir išsami, o veiksmai atlikti tinkamai ir laiku;
3.1.2. priimti Paslaugų teikėjo laiku ir tinkamai suteiktas Paslaugas, pasirašant priėmimo – perdavimo aktą ar kitą priėmimą – perdavimą patvirtinantį dokumentą (pvz. sąskaitą – faktūrą); 
3.1.3. apmokėti už laiku ir tinkamai suteiktas Paslaugas Sutartyje numatytais terminais ir tvarka. 
3.2. Užsakovo teisės:
3.2.1. kontroliuoti ir prižiūrėti Paslaugų teikimo eigą, Sutartyje numatytų Paslaugų teikėjo įsipareigojimų vykdymą;
3.2.2. teikti pastabas ir pasiūlymus Paslaugų teikėjui dėl Sutarties vykdymo; 
3.2.3. nemokėti už netinkamai suteiktas ar nesuteiktas Paslaugas.
3.3. Užsakovas turi ir kitas šioje Sutartyje numatytas teises bei pareigas.
4. Kainodaros taisyklės, atsiskaitymų ir mokėjimų tvarka
4.1. Sutarčiai taikoma fiksuotos kainos kainodara.
4.2. Fiksuota Sutarties kaina yra ______ Eur be PVM, _______ Eur su PVM. PVM sudaro _____ Eur. 
4.3. Į Sutarties kainą yra įskaičiuoti visi mokesčiai ir visos Pirkėjo išlaidos, būtinos Sutarties įvykdymui.
4.4. Ataskaitinis laikotarpis už suteiktas prekes yra vienas kalendorinis mėnuo.
4.5. Vykdant sutartį, PVM sąskaitos faktūros, sąskaitos faktūros, kreditiniai ir debetiniai dokumentai, avansinės sąskaitos ir kiti atsiskaitymo dokumentai bus teikiami naudojant informacinę sistemą „SABIS“.
4.6. Su Tiekėju atsiskaitoma per 30 (trisdešimt) kalendorinių dienų nuo sąskaitos – faktūros už Pirkėjui tinkamai suteiktas Prekes pateikimo dienos. Atsiskaitoma eurais, mokėjimo pavedimu į Tiekėjo Sutartyje nurodytą sąskaitą. Mokėjimas laikomas įvykdytu, kai pinigai patenka į Tiekėjo Sutartyje nurodytą sąskaitą. 
5. Šalių atsakomybė
5.1. Paslaugų teikėjui dėl savo kaltės laiku nesuteikus Paslaugų ir/ar neįvykdžius kitų sutartinių įsipareigojimų per Sutartyje numatytą terminą, Užsakovas turi teisę be oficialaus įspėjimo ir neprarasdamas kitų savo teisių gynimo būdų pradėti skaičiuoti 0,02 % dydžio delspinigius nuo Paslaugų kainos už kiekvieną termino praleidimo dieną. 
5.2. [bookmark: _GoBack]Kiekvieną kartą Paslaugų teikėjui pažeidus sutartinius įsipareigojimus (tame tarpe bet neapsiribojant, Paslaugų teikėjui įvykdžius prisiimtus įsipareigojimus pažeidžiant numatytus terminus), Paslaugų teikėjas privalo sumokėti, dėl Sutarties netinkamo įvykdymo nustatytą 1000,00 Eur (vieno tūkstančio eurų) vienkartinę baudą. Paslaugų teikėjas sumokėjęs nustatytą vienkartinę baudą, nėra atleidžiamas nuo tolimesnio Sutarties vykdymo ir/ar delspinigių sumokėjimo ir/ar nuostolių atlyginimo. Nustatytos vienkartinės baudos suma gali būti išskaitoma iš Paslaugų teikėjui mokėtinų sumų.
	Paslaugų teikėjas atsako už paslaugų kokybę ir kompensuoja Užsakovui visus dėl nekokybiškų paslaugų patirtus nuostolius.
5.3. Be pateisinamų priežasčių Užsakovui laiku nesumokėjus už tinkamai suteiktas Paslaugas, Paslaugų teikėjas gali pareikalauti mokėti 0,02% dydžio delspinigius nuo vėluojamos sumokėti sumos už kiekvieną termino praleidimo dieną. 
5.4. Netesybos gali būti išskaičiuojamos iš Paslaugų teikėjui pagal Sutartį mokėtinų sumų.
5.5. Delspinigių sumokėjimas neatleidžia Šalies nuo pareigos vykdyti šia Sutartimi prisiimtus įsipareigojimus.
5.6. Paslaugų teikėjas įsipareigoja atlyginti Užsakovo ar trečiosios šalies patirtą žalą, atsiradusią dėl netinkamų Paslaugų suteikimo ar Paslaugų teikėjui nesilaikant teisės aktų reikalavimų.
6. Sutarties įvykdymo užtikrinimas    netaikomas.
7. Nenugalima jėga (force majeure)
7.1. Nė viena Šalis nėra laikoma pažeidusia šią Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 “ Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).
8. Ginčų sprendimo tvarka
8.1. Sutartis aiškinama, visi joje neaptarti klausimai ir visi ginčai, kylantys iš Sutarties ar su ja susiję, sprendžiami remiantis Lietuvos Respublikos teise. 
8.2. Visi ginčai, kylantys iš Sutarties ar su ja susiję, sprendžiami derybų būdu. Jei Šalims nepavyksta išspręsti ginčo derybų būdu, ginčas sprendžiamas kompetentingame Lietuvos Respublikos teisme. Teritorinis teismingumas nustatomas pagal Užsakovo buveinės vietą. 
9. Sutarties keitimas
9.1. Sutarties sąlygų keitimas jos galiojimo laikotarpiu galimas neatliekant naujos pirkimo procedūros, vadovaujantis Lietuvos Respublikos viešųjų pirkimų įstatymo (toliau-VPĮ) 89 straipsnio nuostatomis ir aplinkybėmis, kurios Sutartyje numatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.
9.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
9.3. Jeigu pirkimo sutarties pakeitimas atliekamas kitais, negu VPĮ 89 straipsnio nurodytais atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus.
9.4. Pirkimo sutarties pakeitimas jos galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų (VPĮ 89 straipsnio 1 ir 2 dalyse nurodytais atvejais į šias sąlygas neatsižvelgiama):
9.4.1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;
9.4.2. dėl pakeitimo ekonominė pirkimo sutarties pusiausvyra pasikeičia Tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje;
9.4.3. dėl pakeitimo padidėja pirkimo sutarties apimtis;
9.4.4. kai Tiekėją, su kuriuo sudaryta pirkimo sutartis, pakeičia naujas Tiekėjas dėl kitų priežasčių, negu VPĮ 89 straipsnio 1 dalies 4 punkte nurodytos priežastys.
10. Sutarties nutraukimas 
10.1. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:
10.1.1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
10.1.2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
10.1.3. kita Šalis nevykdo ar netinkamai vykdo savo sutartinius įsipareigojimus.
10.2. Pirkėjas gali vienašališkai nutraukti pirkimo sutartį, ar sutartį, kuria keičiama pirkimo sutartis, jeigu:
10.2.1. paaiškėjo, kad pirkimo sutartis buvo pakeista pažeidžiant šios Sutarties 9 skyriaus nuostatas;
10.2.2. paaiškėjo, kad Tiekėjas, turėjo būti pašalintas iš pirkimo procedūros pagal VPĮ 46 str. 1 dalį;
10.2.3. paaiškėjo, kad su Tiekėju neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
10.3. Nutraukiant Sutartį 10.2. punkte nurodytais pagrindais, laikomasi VPĮ 90 straipsnio 2 dalyje nurodytų reikalavimų.
10.4. Sutartis gali būti nutraukta Pirkėjo iniciatyva ir dėl kitų, Sutarties 10.1 ir 10.2 punktuose nenurodytų priežasčių, prieš ne mažiau kaip 30 dienų raštu informavus Tiekėją. Tiekėjas turi teisę nutraukti Sutartį ne mažiau kaip prieš 30 dienų raštu informavęs Pirkėją tik dėl svarbių priežasčių.
10.5. Šalys žino ir supranta, kad jei Sutartis bus nutraukta dėl Tiekėjo esminio Sutarties pažeidimo, Pirkėjas, vadovaudamasis VPĮ 91 straipsnio 1 dalimi privalės viešai paskelbti apie Sutarties neįvykdymą ar netinkamą įvykdymą. Esminiu Sutarties pažeidimu bus laikomas Tiekėjo sutartinių prievolių įvykdymo terminų nesilaikymas, Sutarties reikalavimų neatitinkančių Paslaugų suteikimas bei atvejai numatyti 9.4. papunktyje. 
10.6. Sutarties nutraukimas nepanaikina nė vienos iš Sutarties Šalių teisės reikalauti sumokėti netesybas, numatytas šioje Sutartyje už sutartinių įsipareigojimų neįvykdymą iki Sutarties nutraukimo.
11. Subtiekėjai ir jų keitimo tvarka 
11.1. Sutartyje numatytų įsipareigojimų vykdymui Paslaugų teikėjas subtiekėjo (-ų) nepasitelks.
arba
11.2. Sutartyje numatytų įsipareigojimų vykdymui Paslaugų teikėjas pasitelkia šį (-iuos) subtiekėją (-us):
		Eil. Nr.
	Subtiekėjo (-ų) pavadinimas (-ai) ir rekvizitai
	Subtiekėjui (-ams) perleidžiami įsipareigojimai

	
	
	

	
	
	





11.3. Paslaugų teikėjas Sutarčiai vykdyti, išskyrus Sutarties 11.3 punkte numatytą atvejį, turi pasitelkti tik tuos subtiekėjus, kurie numatyti Paslaugų teikėjo pasiūlyme. 
11.4. Jei sutarties vykdymo metu, subtiekėjai netinkamai vykdo, atsisako vykdyti arba yra nepajėgūs vykdyti įsipareigojimus, Paslaugų teikėjas, gavęs išankstinį Užsakovo sutikimą, gali pakeisti subtiekėjus. 
11.5. Esant būtinybei padidinti Paslaugų teikimo spartą, Paslaugų teikėjas, gavęs išankstinį Užsakovo sutikimą, gali pasitelkti papildomus subtiekėjus.
11.6. Apie subtiekėjų keitimą ir/ar papildomų subtiekėjų pasitelkimą Paslaugų teikėjas turi iš anksto raštu informuoti Užsakovą, nurodydamas subtiekėjų pakeitimo ir/ar papildomų subtiekėjų pasitelkimo priežastis, būsimus subtiekėjus ir pateikti jų atitikimą pirkimo sąlygose nustatytiems kvalifikacijos reikalavimams pagrindžiančius dokumentus. Užsakovui sutikus, subtiekėjų keitimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi. 
11.7. Subtiekimas nesukuria sutartinių santykių tarp Užsakovo ir subtiekėjo. Paslaugų teikėjas atsako už savo subtiekėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Paslaugų teikėjo nuo jokių jo įsipareigojimų pagal Sutartį.
11.8. Siekiant užtikrinti tinkamą sutarties vykdymą, Užsakovas turi teisę reikalauti, kad esmines užduotis atliktų pats pasiūlymą pateikęs Paslaugų teikėjas, neperduodant tų užduočių subtiekėjams.
11.9. Jei Paslaugų teikėjas sudaro subtiekimo sutartį be Užsakovo sutikimo, Užsakovas turi teisę nutraukti Sutartį.
11.10. Jei Užsakovas turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti Paslaugų teikėjo nedelsiant surasti kitą subtiekėją, kuris turėtų tinkamą ir Užsakovui priimtiną kvalifikaciją ir patirtį, arba reikalauti, kad Paslaugų teikėjas pats vykdytų subtiekėjui perduotus sutartinius įsipareigojimus.
11.11. Galimas Užsakovo tiesioginis atsiskaitymas su subtiekėjais.
             Jei Subtiekėjas nori pasinaudoti tokia galimybe:
11.11.1. Užsakovas ne vėliau kaip per 3 darbo dienas nuo informacijos apie tuo metu Paslaugų teikėjui žinomų subtiekėjų pavadinimus, kontaktinius duomenis ir jų atstovus gavimo, raštu informuoja subtiekėjus apie tiesioginio atsiskaitymo galimybę;
11.11.2. Subtiekėjas, norėdamas pasinaudoti tiesioginio atsiskaitymo galimybe, turi pateikti raštu prašymą Užsakovui;
11.11.3. Jei subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, pirkimo sutartį sudariusio Paslaugų teikėjo ir jo subtiekėjo;
11.11.4. Vykdant sutartį, PVM sąskaitos faktūros, sąskaitos faktūros, kreditiniai ir debetiniai dokumentai, avansinės sąskaitos ir kiti atsiskaitymo dokumentai bus teikiami naudojant informacinę sistemą „SABIS“;
11.11.5. Su subtiekėju atsiskaitoma per 30 (trisdešimt) kalendorinių dienų nuo sąskaitos – faktūros už Užsakovui tinkamai suteiktas Paslaugas pateikimo dienos. Atsiskaitoma eurais, mokėjimo pavedimu į subtiekėjo Sutartyje nurodytą sąskaitą. Mokėjimas laikomas įvykdytu, kai pinigai patenka į subtiekėjo Sutartyje nurodytą sąskaitą. 
11.11.6. Paslaugų teikėjas turi teisę teikti Užsakovui prieštaravimus dėl nepagrįstų mokėjimų subtiekėjui.
12. Asmens duomenų tvarkymas
12.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
12.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
12.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
12.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
12.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
12.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
12.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subrangovų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
12.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis
13. Baigiamosios nuostatos
13.1. Sutartis įsigalioja, kai Sutartį pasirašo abi Sutarties Šalys ir galioja iki visiško Sutartinių įsipareigojimų įvykdymo, bet ne ilgiau nei 4 mėnesiai.
13.2. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą), toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
13.3. Už šios Sutarties vykdymą atsakingi šalių atstovai:
	
	Užsakovo atstovas
	Paslaugų teikėjas (Paslaugų teikėjo atstovas)

	Vardas, pavardė
	
	

	Telefonas
	+370 349 73377
	

	El. paštas
	info@piia.lt
	





13.4. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
13.5. Už šios Sutarties paskelbimą atsakingas asmuo yra paskirtas 2025 m. balandžio 7 d. direktoriaus įsakymu Nr. VK-515.
13.6. Sutartis sudaryta lietuvių kalba, dviem vienodą juridinę galią turinčiais egzemplioriais – po vieną kiekvienai Šaliai.
13.7. Šią Sutartį sudaro Sutartis ir jos priedai:
13.8. Techninė specifikacija (1 piedas).
14. Šalių rekvizitai ir parašai:

	UŽSAKOVAS
	
	PASLAUGŲ TEIKĖJAS

	Priėmimo ir integracijos agentūra
	
	Paslaugų teikėjo pavadinimas

	A. Jaroševičiaus g. 10B, Vilnius
	
	Adresas

	Įstaigos kodas 188720365
	
	Įmonės kodas

	PVM mokėtojo kodas 
	
	PVM mokėtojo kodas

	LR Finansų ministerija (VIKSVA)	
	
	Banko pavadinimas

	Banko kodas 40100
	
	Banko kodas

	A/S Nr. LT70 4040 0636 1000 1128
	
	A/S Nr.

	Tel. (+370 349) 73377
	
	Tel.

	Faks. (+370 349) 73377
	
	Faks.

	El. p. info@piia.lt
	
	El. p.

	
	
	

	Direktorius
	
	Pareigų pavadinimas

	Gediminas Pocius
	
	Vardas Pavardė

	
	
	

	(parašas)
	
	(parašas)

	A. V.
	
	A. V.

	Sutarties pasirašymo data: 
	
	Sutarties pasirašymo data:






